Црква „Св. Ѓорѓи“ - Велес

Св. Ѓорѓи — православна црква (или параклис) во градот Велес. Му припаѓа на Велешкото архијерејско намесништво во Повардарската епархија на МПЦ - ОА. Прогласена е за културно наследство на Македонија поради нејзиното значење за народната просвета во Македонија.

Црквата се наоѓа на ул. „Богдан Каракостев“ бр. 17 во населбата Прцорек, на северноисточната страна на Велес. По надворешниот изглед не се разликува од куќите околу неа, но внатре е нормална црква со олтар, иконостас и повеќе икони. Нема точни податоци за времето на нејзината изградба. Според едни извори таа е изградена во 1740 г. а според други во 1766 г. Вториот податок е земен од годината на една икона во црквата „Св. Богородица“ за која се смета дека е најстара икона во Велес.

 Историско значење за македонската просвета 
Во месноста Прцорек образованието се одвивало уште од XVIII век, водено од калуѓер и калуѓерка.

Во 1857 г. во оваа црква станала првото училиште во земјата во кое учело на македонскиот јазик и писмо според тврдењето на градските историчари. Тука предавал преродбеникот Јордан Хаџи Константинов-Џинот, и оваа скромна установа се смета за негов напор. Наставата се одвивала на два ката — на приземјето биле машките, а на горниот дел биле женските ученици. Тука се одржувале претставите на неговите драмски дела. Тогашните македонски просветари се соочувале со значителни потешкотии бидејќи наставата на македонски, како и поддршката за македонска национална свест биле забранувани и напаѓани од грчката, турската, бугарската интелегенција која имала цел да го претопи македонското население.

До 1905 г. црквата била имот на Рилскиот манастир, по што била запоставена.

Храмот се отвора за јавноста двапати во годината: за Ѓурѓовден на пролет и Свети Ѓорѓија на есен.

 Галерија 

 Поврзано 
 Повардарска епархија
 Велешко архијерејско намесништво

 Наводи 

 Надворешни врски 

Категорија:Цркви во Велес
Велес
Категорија:Знаменитости во Велес